《秋风三叠题德邻家所藏画三首 其三》
明代·李昱

江南九月秋风落，杀气如云暗城郭。浓霜凄凄日色薄，玉叠鼓寒声不作。

绿草夜奏兰台宫，问天乞借襄王雄。前驱蜚廉后丰隆，一洗狐兔无留踪。

呜呼三叠兮秋夜肃，变作南风五弦曲。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。